Dêrsim de kontenjanê wekîlîye amebi kêmkerdene û teyna heqê yew wekîlîye dîyabi şaristanî.
Weçînayîşanê 14ê gulane de namzeda Partîya Çep a Keske Aytene Kordu ser kewte û bîye wekîla Dêrsimî. Goreyê netîceyanê neresmîyan Dêrsim de Partîya Çep a Keske 24 hezar û 571 reyî yanî se ra 43,87ê rayî girewtî. Partîya Çep a Keske ra dima zî CHPyî 18 hezar û 63 yanî se ra 32,23ê rayî girewtî.
Dêrsim de weçînayîşanê serekkomarîye de zî Kemal Kiliçdarogluyî se ra 80,26 û Recep Tayyîp Erdoganî zî se ra 16,20ê rayî girewtî.
